Komisijos reglamentas (EB) Nr. 45/2003
2003 m. sausio 10 d.
ištaisantis Reglamentą (EEB) Nr. 1274/91, nustatantį išsamias Reglamento (EEB) Nr. 1907/90 dėl tam tikrų prekybos kiaušiniais standartų įgyvendinimo taisykles
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1990 m. birželio 26 d. Tarybos reglamentą (EEB) Nr. 1907/90 dėl tam tikrų prekybos kiaušiniais standartų [1] su paskutiniais pakeitimais, padarytais Reglamentu (EB) Nr. 5/2001 [2], ypač į jo 10 straipsnio 3 dalį ir 20 straipsnio 1 ir 4 dalis,
kadangi:
(1) Komisijos reglamento (EEB) Nr. 1274/91 [3] su pakeitimais, padarytais Reglamentu (EB) Nr. 1651/2001 [4], 12 straipsnio 4 dalies teksto redakcija italų kalba yra klaidinga. Dėl to reikėtų ištaisyti redakciją italų kalba.
(2) Pagal paskutinį Reglamento (EEB) Nr. 1274/91 pakeitimą, ant visų, ne tik ant A klasės kiaušinių gali būti nurodomi ūkininkavimo metodai. Dėl to reikėtų atitinkamai ištaisyti redakciją švedų kalba.
(3) Ūkininkavimo metodai gali būti nurodomi ant visų kiaušinių pakuočių, ne tik ant mažų pakuočių. Dėl to reikėtų atitinkamai ištaisyti redakciją olandų kalba.
(4) Šiame reglamente numatytos priemonės atitinka Paukštienos ir kiaušinių vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EEB) Nr. 1274/91 ištaisomas taip:
1. taikoma tik redakcijai italų kalba:
12 straipsnio 4 dalyje išbraukiami žodžiai skliausteliuose "(entro un raggio di 20 km dal centro di imballaggio e)".
2. taikoma tik redakcijai švedų kalba:
18 straipsnio 1 dalies trečiojoje eilutėje išbraukiami žodžiai "av klass "A"" ir "sådana";
3. taikoma tik redakcijai olandų kalba:
18 straipsnio 1 dalies antrojoje eilutėje išbraukiamas žodis "kleine".
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2003 m. sausio 10 d.